Folketing
2009-01-30

Mit budskab er fuldstændig klart. Vi ønsker en sundhedskonsekvensvurdering af alle de forslag, der bliver vedtaget fremover, og det vil naturligvis i vores optik også betyde, at forslag, der kommer frem efter det her, også bør undersøges lige præcis i den her sammenhæng. Det er vores mening med det. Og grunden er jo, at vi synes, det faktisk er fornuftigt, for når der vedtages lovgivning i det her land, så ved vi også, hvad den sundhedsmæssige virkning er, og så ved vi også, at hvis dette Ting vedtager noget, der ikke gavner sundheden, sker det af nogle andre grunde. Bare bevidstgørelsen er utrolig vigtig.